AksaraLLM/aksara-bahasa-daerah-v1 huggingface dataset:
Acung (Amorphophallus variabilis) nyaéta salah sahiji spésiés tutuwuhan beuti tina génus Amorphopallus (kembang bangké). Julukan hususvariabilis asalna tina basa latén (rupa-rupa, robah, barobah). Di sababaraha tempat di dunya, tutuwuhan ieu kadang-kadang dikumpulkeun ti alam liar pikeun diala beuti atawa iwungna pikeun di dahar. Sanajan kitu, lamun ngadahar tutuwuhan ieu bisa ngondang bahaya ogé. Sanajan teu disebutkeun sacara spésifik tina spésiés ieu, sabagian gedé tina kulawarga tutuwuhan ieu ngandung kalsium oksalat. Zat ieu ngandung racun jeung lamun didahar, létah jeung genggerong karasa saolah-olah aya ratusan jarum leutik nyareceb. Ngan, kalsium oksalat bakal gampang karecah minangka dimasak ati-ati atawa digaringkeun sapinuhna. Di sababaraha nagara, cara ieu kabuktian ngajadikeun tutuwuhan ieu aman pikeun di dahar.

Tingali ogé
Amorphophallus
Suweg
Kembang bangké

Referensi

Amorphophallus
Beubeutian
Araceae
Kumbang (Coleoptera) nyaéta salah sahiji ordo sato tina kelas Insecta (gegeremet) nu mangrupa kelompok pangbadagna. Ngaran Coléoptera sorangan asalna tina kecap Yunani "koleos" nu hartuna panutup jeung "ptera" nu hartina jangjang, ngarujuk kana jangjang nu dimodifikasi nu boga fungsi salaku panutup panjaga pikeun membran tukang jangjangna.
Kumbang mangrupa urutan gegeremet nu pohara rupa-rupa jeung lobana di bumi, leuwih kira-kira 30 % tina sakabéh sato. Aya leuwih ti 300.000 spésiés kumbang di alam dunya atawa leuwih ti 28.000 spésiés nu sumebar kana 117 kulawarga. 
Kumbang sok disalah bédakeun jeung cucunguk (Blattodéa) atawa Bug (Hemiptera), ngan hal ieu bisa dibédakeun ku jangjangna nu dimodifikasi jadi elytra jeung patemu dina garis lempeng ka handap tukang jeung dina daharna nu ku cara ngégél daripada nyedot ku baham.

Referensi

Insékta
Tuatara (Rhynchocepalia) nyaéta kelompok réptil langka nu nempatan pulo-pulo babatuan leupas pantai Selandia Baru. Nepi ka ayeuna, tuatara mangrupa kelompok reptil pangsaeutik jenisna, ngan aya dua spésiés nu hirup. Tuatara baheulana leuwih loba jeung rupa-rupa ti batan ayeuna. Bukti fosil nuduhkeun yén ieu sato sumebar nepi ka Eropa, Afrika, Amérika Kidul jeung Madagaskar. Aya sahenteuna 24 genus nu béda tina tuatara ngan lolobana geus laleungit antara 100 juta taun ka tukang.
Hal éta nu ngajadikeun Rhynchocephalia (hulu pamatuk) disebuta ordo primitif, réptil kawas kadal asal trias nu sok disebut fosil hirup.

Kahirupan 
Tuatara mangrupa réptil semi nokturnal nu nempatan leuweung pantai di mana maranéhna néangan dahareun sakurilingeun sayangna jeung ngadahar endog manuk, hayam, invertebrata, amfibi, jeung réptil leutik. Ku sabab ieu sato mangrupa sato getih tiis nu hirup di habitat nu alus, tuatara miboga tingkat métabolisme nu handap. Maranéhna tumuwuh laun jeung miboga umur nu panjang.

Referensi 

Rhynchocephalia
Kembang bangké baksaksa atawa suweg raksaksa (Amorphophallus titanum) nyaéta salah sahiji spésiés tutuwuhan tina génus Amorphopallus. Titan arum mangrupa flora éndemik Pulo Sumatera, sumebar utamana di daérah Bengkulu jeung lampung jeung asup kana kategori rentan (vulnerable) dina daftar beureum IUCN.
Kahadéan titan arum nyaéta bisa ngahsilkeun tumuwuh kembang pangbadagna; nu pangbadagna dilaporkeun geus nepi ka 3,5 méter.. Kembang ieu teu datang unggal mangsa, ngan nalika datang mangsana ieu tutuwuhan bakal ngahasilkeun kembang mekar nu spéktakulér.

Deskripsi Kembang
Sanajan ukuran kembang bangké (Amorphophallus titanum) leuwih gedé ti batan kembang Rafflesia arnoldii, kembang bangké lain kembang panggedéna, lantaran sabenerna ieu kembang diwangun tina rébuan kembang leutik nu tumueuh dina batang nu sarua. Kembang bangké lain kembang tunggal, ngan asup kana jenis kembang majemuk (inflorescence). Bagian ngajulang (tongkol atawa spadix) dina ieu kembang sabenerna diwangun tina koloni kembang leutik. Sanajan sarua pada bau bangké, kembang bangké béda jeung rafflesia, boh dina klasifikasi biologis, warna, cara hirup jeung siklus hirupna.

Ekologi jeung Habitat
Kembang bangké umumna mangrupa tutuwuhan has dataran handap nu tumuwuh di daérah iklim tropis atawa subtropis ti kawasan Afrika Kulon nepi ka Kapuloan Pasifik, kaasup Indonésia. Kembang titan arum bisa kapanggihdi habitat leuweung tropis di Sumatera, hususna dina luhur antara 120 nepi ka 365 méter di luhur laut.

Tempo Oge
Amorphophallus
Suweg
Acung

Referensi

Amorphophallus
Crocodilia (bangsa buhaya) nyaéta salah sahiji ordo sasatoan tina kulawarga réptil. Jenis kelompok ieu diwangun tina dua puluh dua spésiés buhaya, aligator, Caiman jeung Gharial, jeung patali pisan jeung manuk (kelas aves). Crocodilia mangrupa prédator semi-akuatik nu geus ngalaman évolusi saeutik ti zaman dinosaurus. Sakabéh spésiés crocodilia miboga sajenis sungut jeung awak nu manjang, rahang nu kuat, buntut aya ototan, miboga sisit nu gedé, awak ramping, jeung mata jeung liang irung nu ditimpatkeun di luhur huluna.
Kelas Crocodilia dikenal ditutupan ku sisit, hiji pambéda maranéhna jeung réptil (iwal ti jeung kuya, ngan teu pikeun amfibi nu kulitna ngulupas jeung perméabel) jeung muka kloaka ku celah ngabujur (teu ngalintang kawas kelas Reptilia jeung Rhynchocephalia). Crocodilia geus teu asup deui kana katégori réptil, ngan geus dianggap hiji garis katurunan evolusi nu béda jeung unik nyaéta kelas Crocodylia.

Referensi

Eusuchia
Kuya darat atawa ilaharna mah disebut kuya hungkul (Genus Amyda) nyaéta salah sahiji genus sato réptil dina ordo Testudinata (Bangsa kuya).
Kuya bisa waé loba rupana dina ukuran, kelir, tempat hirup, jeung dedeganna. Kuya mibanda ciri anu mandiri tayalian tonggong (karapas) jeung beuteungna (plastron)  mibanda tameng sok disebut ogé batok anu teuas tur kuat, mangsa aya bahaya kaopat sukuna bisa ngarelok ka jero batok kitu ogé huluna anu katempo tiluar tinggal batokna anu teuas  . di mana geus ngarasa aman tina bahaya, suku jeung huluna kaluar deui lalaunan tuluy leumpang kawas sasari .

Referensi

Tutumbu kaluar

 Chelonian studbook Collection and display of the weights/sizes of captive turtles
 Biogeography and Phylogeny of the Chelonia (taxonomy, maps)
 New Scientist article (including video) on how the turtle evolved its shell

Testudinata
Néon nyaéta unsur kimia dina tabél périodik anu miboga simbul Ne jeung nomor atom 10. Néon mangrupa gas mulya kadua anu nyangkaruk di kolom 18 tina tabél périodik. Néon téh unsur kalima anu pang-ngaleuyana di alam samesta. Atom Néon miboga 10 éléktron jeung 10 proton sedengkeun kulit pangluarna miboga 8 éléktron. Ngaran néon asalna tina basa Yunani nyaéta ne nu hartina anyar. Néon mimiti kapanggihanna ku ahli kimia asal Inggris Sir William Ramsay jeung Travers Morris W. dina taun 1898. Nalika maranéhanana manaskeun hawa cair sarta néwak gas anu kaluar tina pamanas hawa cair éta, tuluy kapanggih tilu élemen anyar nyaéta kripton, néon, jeung xenon.

Karakteristik
Dina kondisi standar élemen néon nyaéta gas anu euweuh bauan sarta teu warnaan. Ieu mangrupa gas inert, nu hartina yén néon téh moal bakal ngagabung jeung unsur-unsur atawa zat séjén pikeun ngawangun sanyawa. Néon miboga rentang cair pangheuretuna tina unggal élemén. Ngan mangrupa cairan antara 24,55 K nepi ka 27,05 K. Néon mangrupa gas mulia panghampangna kadua sanggeus hélium. Nalika néon aya na jero tabung, cahyana warna orén kabeureuman.

Rujukan

Unsur kimia
Pupuk (disebut ogé gemuk) nyaéta panyubur pepelakan anu ditambahkeun kana taneuh pikeun nyayagakeun sanyawaan unsur anu diperlukeun ku pepelakan. Pupuk mangrupa bahan anu dibikeun kana pepelakan atawa lahan pikeun nyumponan kabutuhan nutrisi pepelakan. Sacara umum, pupuk dibagi jadi dua jenis, nyaéta pupuk organik jeug pupuk anorganik. Pupuk organik nyaéta pupuk anu asalna tina susa-sésa mahluk hirup, siga kompos atawa pupuk kandang. Kiwari geus sayaga mangrupa-rupa pupuk organik anu siap paké. Pupuk anorganik asalna tina bahan-bahan mineral, siga KCL, Uréa jeung TSP.

Jenis Pupuk
Pupuk bisa digolongkeun ogé kana 3 jenis pupuk,
Pupuk anorganik anu dipaké; nyaéta jenis pupuk anu kadaptar, disahkeun atawa dirékoméndasikeun ku pamaréntah.
Pupuk organik; nyaéta pupuk anu sabagéan badag atawa sagemblengna kawangun ku bahan organik anu asalna tina pepelakan atawa sato anu geus ngaliwatan prosés rékayasa, bisa mangrupa padét atawa cair anu dipaké pikeun nyupléi bahan organik, ngoméan sifat fisik, kimia jeung biologi taneuh.
Pamenah taneuh; nyaéta bahan-bahan sintétis atawa alami, organik atawa mineral wangunna padet atawa cair anu bisa ngoméan sifat fisik, kimia jeung biologi taneuh.

Standar Pupuk
Pamupukan diusahakeun méré mangpaat anu sabadag-badagna ku dampak nu saleutik-leutikna, sarta nyumponan lima pas: pas jenisna, nyaéta pupuk ngandung unsur hara makro atawa mikro luyu jeung kabutuhan pepelakan, ku merhatikeun kaayaan kasuburan lahan; pas mutuna, nyaéta kudu maké pupuk anu mutuna hadé, luyu jeung standar anu ditetepkeun; pas waktuna, nyaéta dilarapkeun luyu jeung kabutuhan, stadia tumuwuh pepelakan, sarta kondisi lapangan anu pas; pas dosisna, nyaéta jumlah nu dibikeun luyu jeung anjuran atawa rékoméndasi spésifik lokasi; pas cara larapna, anu luyu jeung jenis pupuk, pepelakan jeung kaayaan lapangan.

Rujukan
Anthurium nyaéta salah sahiji génus tutuwuhan hérba tropis tina kulawarga arum (Araceae). Génus ieu ogé geus lila dianggap minangka anggota subfamily Poolidae. Génus ieu diwangun ku leuwih ti 800 spésiés nu kapanggih di daérah tropis New World ti Meksiko ka kaléreun Argéntina nepi ka Uruguay. Anturium dikenal ogé minangka Tongue painted, Flamingo Flower (Flamigo Lily) atawa Tail Flower. Anthurium miboga sifat efipit jeung mangrupa herba asli ti Amerika. Tutuwuhan ieu sok dipelak salaku tutuwuhan hias nu populér. Sababaraha spésiés  dipelak sacara lega pikeun didagangkeun di toko-toko kembang.
Génus ieu dicirian ku ayana daun wangun péso, kembang keur réproduksi diatur sacara saragam dina gagang ngacung kawas kembang tanduk.

Referensi

Araceae
Jambu Bool (Syzygium malacence atawa  Eugenia malacensis) nyaéta salah sahiji tutuwuhan buah nu asup kana Suku Myrtaceae (suku jambu). Tangkal buah ieu mangrupa tutuwuhan asli ti ti Malaysia jeung Indonesia. Di dunya, tutuwuhan ieu miboga loba ngaran lokal, kawas Mount Apple, Malaysia Apple, 'Ohi'a Ai, Rose Apple, Melayu Apple, Pomerac, jeung Otaheite-Apple. Sanajan buahna nyarupaan buah apel, Jambu bool lain bener-bener apel jeung teu boga patali kakulawargaan.

Karakteristik
Tutuwuhan ieu miboga sifat umur perennial alias tutuwuhan umur panjang (taunan), jeung tumuwuh wangun tangkal. Jangkungna bisa nepi ka 50 kaki (15 m). Kembangna miboga warna beureum, beureum ngora jelas pikeun varietas cerise, jeung bodas (langka). Usum kembang teu nangtu kembang-kembang ieu sok kalaluar bulan Januari sedengkeun buahna sok di ahir bulan Maret.

Referensi

Jambu
Myrtaceae
Daérah Operasi III Cirebon atawa Daop 3 Cirebon atawa Daop III CN (Aksara Sunda Baku: ; Cacarakan: , Dhaérah Operasi III Cérbon) nyaéta Daérah Operasi PT Kereta Api Indonesia anu ngacakup wilayah Jawa Kulon bagian kalér, sarta sawaréh wilayah Kabupatén Brebes.

Daop ieu mangrupa hiji-hijina daop anu ngaoperasikeun karéta api anu boga okupansi panglobana, nyaéta Karéta api Argo Cheribon (Cirebon-Gambir). Daop ieu ogé mangrupa salah sahiji daop anu teu ngaoperasikeun karéta api ékonomi saenggeus Daérah Operasi II Bandung. Ditambah deui Karéta api Ranggajati anu ngalayanan ruteu Cirebon-Jember liwat Surabaya.

Kantor daop 3 Cirebon perenahna di Jalan Siliwangi no. 82 Kejaksan, Cirebon.

Karéta anu dioperasikeun ku Daop 3 Cirebon 
Karéta api anu dioperasikeun ku daop 3 Cirebon per 01 Désémber 2019 di antarana:
 Karéta api Argo Cheribon (éksekutip-ékonomi AC Plus New Image) ruteu Stasion Pemalang/Stasion Tegal/Stasion Cirebon - Stasion Gambir
 Karéta api Ranggajati (éksekutip-bisnis) ruteu Stasion Cirebon - Stasion Jember liwat Surabaya Gubeng

Karéta anu dioperasikeun ku daop séjén 
Karéta api anu dioperasikeun ku daop séjén per 01 Désémber 2019 di antarana:

Daérah Operasi I Jakarta 
 Karéta api Bima
 Karéta api Jayabaya
 Karéta api Jayakarta
 Karéta api Anjasmoro

Daérah Operasi II Bandung 
 Karéta api Harina

Daérah Operasi IV Semarang 
 Karéta api Tawang Jaya
 Karéta api Menoréh
 Karéta api Tegal Éksprés
 Karéta api Argo Muria
 Karéta api Argo Sindoro

Daérah Operasi V Purwokerto 
 Karéta api Purwojaya
 Karéta api Sawunggalih Utama
 Karéta api Kutojaya Utara

Daérah Operasi VI Yogyakarta 
 Karéta api Progo
 Karéta api Bogowonto
 Karéta api Gajah Wong
 Karéta api Bengawan
 Karéta api Jaka Tingkir
 Karéta api Argo Lawu
 Karéta api Argo Dwipangga
 Karéta api Taksaka
 Karéta api Fajar/Senja Utama Solo
 Karéta api Fajar Utama Yogya
 Karéta api Senja Utama Yogya

Daérah Operasi VII Madiun 
 Karéta api Brantas
 Karéta api Singasari

Daérah Operasi VIII Surabaya 
 Karéta api Argo Bromo Anggrék
 Karéta api Sembrani
 Karéta api Gumarang
 Karéta api Gaya Baru Malam Selatan
 Karéta api Bangunkarta
 Karéta api Kertajaya
 Karéta api Matarmaja
 Karéta api Majapahit
 Karéta api Dharmawangsa

Daptar jalur jeung dipo

Daptar jalur
 Jalur karéta api Cikampék-Cirebon
 Jalur karéta api Cirebon-Tegal
 Jalur karéta api Cirebon-Prupuk

Daptar dipo 
Dipo Lokomotip Cirebon

Tingali ogé 
 Kereta Api Indonesia

Rujukan 

Angkutan karéta di Indonésia
Jati; dodolan; atawa sagon di India (Tectona grandis Linn.) nyaéta salah sahiji tutuwuhan tangkal tina genus Tectona nu asup kana kulawarga Verbenaceae. Tangkal ieu dipikawanoh sabab kaina kaasup kelas luhur. Kai na sok dipaké pikeun nyieun kapal, kareta api, galangan palabuan, jambatan, bahan konstruksi nepi ka furniture. Di India, sababaraha bagian tina tangkal ieu dipaké keur nyieun obat.

Ciri-ciri
Jati mangrupa tangkal nu gedé.  Daunna gedé bari cahyaan na luhurna jeung aya buluan di handapna. Kembangna leutik, warna ungu ngora semu bodas jeung kaatur kana kumpulan gedé. Buahna mangrupa buah sikian wangun buleud diwangun kawas téstis; mimitina warna héjo pias jeung bakal jadi coklat lamun geus datang mangsana. Unggal buah miboga 1-4 siki.

Referensi

Lamiaceae
Jukut jarum (Andropogan aciculatus) nyaéta salah sahiji tutuwuhan jukut tina génus Andropogan nu asup kana kulawarga Poaceae (Jujukutan). Tutuwuhan ieu masih kénéh patali jeung akar wangi, Palmarosa, jeung séréh. Tutuwuhan ieu sumebar lega di daérah tropis Asia, Polinesia jeung Australia dina daérah handap. Jukut ieu loba pisan di padang jukut di dataran Asia, batangna nu ngarayap nyegah kana sato angon jeung katincakan. Sato nu nu néangan jukut ieu sok kaserang parah tina buah asak anu kalus basal nyungcung nu napel kana buluna. Mun kitu, buah bakal asup kana daging jeung nyababkeun ulserasi lega.

Ieu mangrupa spésiés jukut nu tumuwuh ngarayap kuat dina taneuh, miboga rimpang nu kuat, miboga batang nu bisa naék nepi ka 45 cm. Malah kembangna tumuwuh leutik, panjangna 7,5–10 cm, jeung loba cabang nu ramping.

Referensi

Poaceae
Krisan (Chrysanthemum) nyaéta salah sahiji genus tutuwuhan hias tina kulawarga asteraceae. Génus ieu diwangun ku antara 100 spésiés asli utamana di daérah subtropis jeung miboga iklim lila. Ngaran krisan dicokot tina basa Yunani "chrys" nu hartina emas (warna kembang nu asli), jeung "anemon" nu hartina kembang. Sanggeus mangtaun-taun budidaya, geus dihasilkeun rupa-rupa warna ti mimiti bodas jadi ungu nepi ka beureum. Ngaran ieu paméré ti Carolus Linnaeus, naturalis Swedia nu dipikawanoh ogé salaku bapa taksonomi modérn.
Spésiés nu sok dibudidayakeun sok disebut mains, nu miboga hulu kembang nu gedé; tutuwuhan laina tina spésiés liar miboga ukuran nu leuwih leutik. Lolobana tina génus ieu miboga daun aromatik nu jadi mapay sapanjang batang.

Referensi

Asteraceae
Marmot nyaéta sato nu asup kana Génus Marmotta, kulawarga Bajing (Sciuridae). Ieu sato patali kénéh jeung bajing nu bisa ngapung, bajing tangkal, bajing taneuh, jeung anjing sampalan. Marmot mangrupa ngaran umum pikeun bajing darat nu pangawakanana busekel, sukuna pendék, diurnal, jeung biasana buluna parondok. Sato nu kaasup anggota marmot biasa hirup di daérah pagunungan kawas Rockies jeung Sierra Nevada di Amerika Sarikat, Alpen Eropa, jeung Kanada beulah kalér. Kitu ogé,Groundhog Amérika kalér atawa woodchuck (Marmota monax) kaasup kana marmot ogé.

Saperti lolobana kulawarga bajing, ieu sato miboga huntu hareup nu gedé jeung otot-otot rahang nu kuat jeung mekar . Umumna, suku tukangna leuwih panjang tibatan suku hareup jeung boga opat atawa lima ramo dina unggal sukuna.

Referensi

Sciuridae
Mamalia Asia
Sato Asia
Surén, Ki Beureum (Toona sureni) nyaéta salah sahiji tutuwuhan tangkal umur panjang tina kulawarga Meliaceae. Spésiés tutuwuhan ieu sumebar alami di Nepal, India, Bhutan, Myanmar, Indocina, Cina kidul, Thailand sapanjang kulon jeung Malaysia ka New guinéa. Di Indonésia, tangkal ieu kapanggih di Sumatera, Jawa jeung Sulawesi. Surén mangrupa tutuwuhan nu gancang jadi jeung kaina bisa dipaké pikeun dijieun papan jeung bahan wangunan paimahan, peti jsb. Bagian tangkal surén hususna kulit kai jeung daunna bisa dimangfaatkeun minangka bahan obat tradisional saperti tonik, obat diaré, jeung anti biotik.

Referensi

Meliaceae
Daérah Operasi IV Semarang atawa Daop 4 Semarang atawa Daop IV SM (Aksara Sunda : ᮓᮆᮛᮂ ᮇᮕᮨᮛᮞᮤ ᮴ ᮞᮨᮙᮛᮀ atawa Basa Jawa : , Dhaérah Operasi IV Semarang) nyaéta Daérah Operasi PT Kereta Api Indonesia anu ngacakup wilayah Jawa Tengah bagian kalér.

Daérah Operasi IV Semarang boga genep stasion gedé, di antarana Stasion Semarang Tawang, Stasion Semarang Poncol, Stasion Tegal, Stasion Pekalongan, Stasion Bojonegoro, jeung Stasion Cepu. Sedengkeun stasion kelas manengah di antarana Stasion Kedungjati, Stasion Gambringan, Stasion Weleri, Stasion Comal, jeung Stasion Pemalang. Gudang karéta api aya di kompleks Stasion Semarang Poncol, sedengkeun dipo lokomotip aya teu jauh ti Stasion Semarang Poncol.

Karéta api 
Kereta api panumpang anu dioperasikeun ku daop 4 Semarang di antarana:

 Karéta api Argo Muria
 Karéta api Argo Sindoro
 Karéta api Tawang Jaya
 Karéta api Menoréh
 Karéta api Tegal Arum (teu beropérasi)
 Karéta api Tegal Bahari
 Karéta api Kaligung
 Karéta api Blora Jaya Éksprés (Ayéuna make K3 16 kabéh)
 Karéta api Maharani
 Karéta api Ambarawa Éksprés
 Karéta api Cepu Éksprés (teu beropérasi)

Lintas Operasi

Lintas beroperasi 
 Jalur karéta api Cirebon-Tegal
 Jalur karéta api Tegal-Prupuk
 Jalur karéta api Brumbung-Gundih
 Jalur karéta api Gambringan-Kandangan
 Jalur karéta api Tegal-Semarang Tawang
 Jalur karéta api Semarang Tawang-Gambringan

Lintas tak beroperasi 
 Lintas Semarang Tawang - Semarang Gudang
 Lintas Blora - Cepu
 Lintas Demak - Kudus 
 Lintas Kedungjati - Ambarawa
 Lintas Brumbung - Demak

Daptar dipo jeung balai yasa 
 Balai Yasa Tegal
 Dipo lokomotip Tegal
 Dipo lokomotip Semarang Poncol
 Dipo lokomotip Pekalongan
 Dipo lokomotip Cepu
 Dipo lokomotip Ambarawa

Tingali ogé 
Kereta Api Indonesia

Rujukan 

Angkutan karéta di Indonésia
Daérah Operasi V Purwokerto atawa Daop 5 Purwokerto atawa Daop V PWT (Aksara Sunda : ᮓᮆᮛᮂ ᮇᮕᮨᮛᮞᮤ ᮵ ᮕᮥᮁᮝᮧᮊᮨᮁᮒᮧ atawa Hanacaraka: , Dialék Banyumasan: Dhaerah Operasi V Purwokerto (kabupatén Banyumas, Cilacap, Banjarnegara, Purbalingga, Kebumen), Hanacaraka: , Mataraman jeung Semarangan: Dhaérah Operasi V Purwakerta) (kabupatén Purworejo) nyaéta Daérah Operasi PT Kereta Api Indonesia anu ngacakup wilayah Jawa Tengah bagian kulon.

Daérah Operasi V Purwokerto boga babaraha stasion gedé, di antarana Stasion Purwokerto, Stasion Kutoarjo, Stasion Kroya, Stasion Cilacap, jeung Stasion Karanganyar. Gudang karéta api aya di Stasion Purwokerto, sedengkeun dipo lokomotip teu jauh ti Stasion Purwokerto.

Anu jadi khas ti Daop ieu nyaéta disetélna lagu berjudul Di Tepinya Sungai Serayu di babaraha stasion setiap KA nepi jeung indit.

Karéta Api 
Karéta api anu dioperasikeun ku daop 5 Purwokerto di antarana:
 Karéta api Sawunggalih Utama
 Karéta api Kutojaya Utara
 Karéta api Kutojaya Selatan
 Karéta api Logawa
 Karéta api Kamandaka
 Karéta api Serayu
 Karéta api Purwojaya

Daptar jalur karéta api

Beroperasi 
 Jalur karéta api Prupuk-Kroya
 Jalur karéta api Tegal-Prupuk
 Jalur karéta api Kroya-Kutoarjo
 Jalur karéta api Kasugihan-Kroya
 Jalur karéta api Kasugihan-Cilacap
 Jalur karéta api Padalarang-Kasugihan (Petak Padalarang - Banjar diawasi ku Daérah Operasi II Bandung)

Teu beroperasi 
 Karanganyar-Karanggayam
 Bumiayu-Kuningan
 Bumiayu-Luragung
 Purwokerto-Wonosobo
 Purbalingga-Sokaraja
 Jonggor-Kalipagaran
 Kutoarjo-Purworejo
 Purwareja Klampok-Kandis
 Purwokerto Oost-Purwokerto West

Daptar dipo di daop 5 
 Dipo lokomotip Purwokerto
 Dipo lokomotip Kutoarjo
 Dipo lokomotip Cilacap
 Dipo lokomotip Kroya

Tingali ogé 
Kereta Api Indonesia

Rujukan 

Angkutan karéta di Indonésia
Lisah nilam; minyak nilam; Patchouli oil (Basa Inggris) nyaéta salahsahiji minyak astiri anu dipibanda tina sari pati tangkal nilam (Pogostemon cablin Benth). Ieu minyak mangrupa hiji komoditas unggulan nasional di Indonésia. Minyak nilam mibanda rupa-rupa kagunaan, rupa-rupa ubar saperti ubar dicongcong gegeremet. 70% kabutuhan minyak nilam sa dunya, didatangkeun ti Indonésia sanajan kitu Indonésia dina kaayaan narima harga jual anu ditawarkeun, lain sabagé anu nagtukeun harga jualna.

Umur panén
Tangkal nilam bisa diarah minyakna/dipanén dina tangkalna di mana geus umur 7-9 bulan, 3-4 bulan ti saprak harita dipanén bisa dipanén sakali deui. Panén dilaksnaakeun mangsa daun handapna geus katembong semu konéng. Nicak umurna 3 tahun, tangkalna kudu diganti deui/dipelak binih anyar. Panén kudu dilaksanakeun isuk-isuk atawa soré, alatan mun dipanén tengah poé, minyakna anu dihasilkeunna baris ngurangan. Kabéh dahanna titeukteuk, ngan disésakeun sadahan pikeun méré kasempetan tangkal nilam sirungan deui. Nilam dipanén ngagunakeun arit atawa etem. Pakakas panén tina arit, kudubener-bener seukeut supaya tangkalna henteu karabut, lamun neka karabut tangkalna teu subur deui tur sirungna bakan ngurangan.

Tempo ogé
Nilam

Dicutat tina

Referensi 

  (2010/2011). "Minyak Atsiri dari Tanaman Nilam (Pogostemon cablin Benth.) Melalui Metode Fermentasi dan Hidrodestilasi Serta Uji Bioaktfitasnya ". Prosiding Tugas Akhir Semester Genap.
 
 
 
 
  (2012). "Proposal Pengembanagan Industri Minyak Nilam di Indonesia ". Bunga Rampai Inovasi Tanaman Atsiri Indonesia.
 "Harga Minyak Nilam dan Sereh Wangi Naik". Kompas. 15 September 2018. Hlm.17.

Lisah
Tutuwuhan industri
Tutuwuhan tropis
Daérah Operasi VI Yogyakarta atawa Daop 6 Jogja atawa Daop VI YK (Aksara Sunda: ᮓᮆᮛᮂ ᮇᮕᮨᮛᮞᮤ ᮶ ᮚᮧᮌᮡᮊᮁᮒ atawa Basa Jawa: , Dhaérah Operasi VI Ngayogyakarta) nyaéta Daérah Operasi PT Kereta Api Indonesia anu ngacakup wilayah Daérah Istiméwa Yogyakarta jeung Jawa Tengah bagian kidul.

Daérah Operasi VI Yogyakarta boga babaraha stasion gedé, di antarana Stasion Yogyakarta, Lempuyangan, Klatén, Solo Balapan, Purwosari, jeung Solo Jebres.

Karéta api

Karéta nu dioperasikeun ku daop 6 Jogja 
 Karéta api Progo
 Karéta api Gajah Wong
 Karéta api Bogowonto
 Karéta api Senja Utama Yogya
 Karéta api Fajar Utama Yogya
 Karéta api Taksaka
 Karéta api Malioboro Éksprés
 Karéta api Sancaka (rangkéan daop 6)
 Karéta api Prambanan Éksprés
 Karéta api Argo Dwipangga
 Karéta api Argo Lawu
 Karéta api Fajar/Senja Utama Solo
 Karéta api Bengawan
 Karéta api Jaka Tingkir
 Karéta api Kalijaga
 Karéta api Sidomukti
 Beus rél Batara Krésna, beus rél (rail bus)
 Karéta api Joglokerto Éksprés
 Karéta api Mataram

Karéta nu dioperasikeun ku daop séjén

Daérah Operasi I Jakarta 
 Karéta api Argo Wilis
 Karéta api Mutiara Selatan
 Karéta api Jayakarta Prémium
 Karéta api Bima
 Karéta api Gaya Baru Malam Selatan
 Karéta api Anjasmoro

Daérah Operasi II Bandung 
 Karéta api Lodaya
 Karéta api Kahuripan
 Karéta api Pasundan

Daérah Operasi V Purwokerto 
 Karéta api Logawa
 Karéta api Wijayakusuma

Daérah Operasi VII Madiun 
 Karéta api Singasari

Daérah Operasi VIII Surabaya 
 Karéta api Sancaka (rangkéan daop 8)
 Karéta api Malabar

Daérah Operasi IX Jember 
 Karéta api Sri Tanjung

Lintas Operasi

Lintas beroperasi 
 Kutoarjo-Purwosari
 Purwosari-Wonogiri
 Gundih-Solo Balapan
 Solo Balapan-Kertosono (nepi ka Stasion Kedungbanténg)

Lintas teu beroperasi 
 Wonogiri-Baturetno
 Yogyakarta-Palbapang
 Yogyakarta-Secang
 Palbapang-Sewugalur
 Ngabean-Pundong
 Secang-Parakan
 Purwosari-Boyolali

Daptar dipo jeung balai yasa 
 Balai Yasa Yogyakarta
 Dipo lokomotip Yogyakarta
 Dipo lokomotip Solo Balapan
 Dipo lokomotip Purwosari

Tingali ogé 
Kereta Api Indonesia

Rujukan 

Angkutan karéta di Indonésia
William J. Adams () leuwih dipikawanoh ku ngaran panggung will.i.am (diéjah: wil ai ém) nyaéta saurang panyanyi, aktor, sarta produser asal Amérika Sarikat. will.i.am icikibung di dunya musik ti taun 1993. Dina dunya musik mah will dipikawanoh minangka personil sakaligus pangadeg tina grup band hip hop jeung R&B Black Eyed Peas. Lian ti icikibung di dunya musik, will ogé neuleuman dunya seni peran. Ti taun 2008, kacatet geus genep judul pilem anu dibéntangan ku manéhna.

Diskografi
Lost Change (2001)
Must B 21 (2003)
Songs About Girls (2007)
#Willpower (2012)

Filmografi
Madagascar: Escape 2 Africa (2008)
X-Men Origins: Wolverine (2009)
Arthur and The Revenge of Maltazard (2009)
Date Night (2010)
Bouncing Cats (2010)
RIO (2011)

Rujukan

Aktor Amérika Sarikat
Panyanyi Amérika Sarikat
Onika Tanya Maraj (), sacara profesional dipikawanoh minangka Nicki Minaj, nyaéta saurang rapper, panyanyi jeung panulis lagu turunan Trinidad-Amérika. Nicki Minaj dumuk di Saint James, Trinidad jeung Tobago jeung ninina nepi ka umur lima taun. Nalika umurna lima taun, Nicki Minaj dibawa ku indungna ke Queens, Kota New York, Amérika Sarikat. Dina bulan Agustus 2009 Nicki Minaj dikontrak ku label rekaman Young Money sarta ngarilis album debutna anu jejerna "Pink Friday" dina bulan Nopémber 2010. Album éta suksés nanjeur di posisi kahiji Billboard 200 sarta sabulan sanggeus medalkeunna, album éta meunang sertifikat Platinum ti Recording Industry Association of America (RIAA). Nicki Minaj jadi artis solo awéwé munggaran anu suksés nempatkeun tujuh singel dina tangga lagu Amérika Sarikat, Billboard Hot 100 sacara babarengan. Singel keduana, "Your Love" nempatan posisi kahiji dina tangga lagu Billboard Hot Rap Songs.

Awal kahirupan
Nicki Minaj kadaptar di sakola Elizabeth Blackwell Middle School 210, di dinya manéhna maén klarinét. Nicki nyokot spésialisasi musik jeung seni nalika sakola di LaGuardia High School. Tina sawatara lagu jeung interviu bareng Nicki Minaj , sawaréh nyindekeun yén Nicki Minaj sauran biseksual. Dina hiji wawancara manéhna ngedalkeun yén manéhna henteu ka awéwé henteu ka lalaki, manéhna teresep dicap biseksual atawa lain. Nicki Minaj ngaaku manéha nyieun hiji gambaran harajuku Barbie nalika manéhna baris indit tina pasalingsingan kolotna. Dina album munggaranna manéhna nyiptakeun ngaran séjén nyaéta Roman Zolanski.

Karir
Nicki Minaj nyiptakeun sorangan album kompilasina dina mixtape sarta manéhna bijil dina majalah XXL. Taun 2008 Nicki Minaj jadi artis awéwé pangnyongcolangna taun harita dumasar vérsi Underground Music Award. Nicki Minaj ngarilis Beam Me Up Scotty, album kompilasina anu séjén dina bulan April 2009 anu meunang réspon positif ti BET jeung MTV. Album debut munggaran Nicki Minaj, Pink Friday dirilis 19 Nopémber 2010. Lagu-lagu dina album éta nepi kana jajaran lagu top jeung manéhna jadi artis awéwé munggaran anu miboga tujuh lagu anu asup kana Billboard Hot 100 sacara babarengan. Taun 2012, Nicki Minaj kapilih jadi juri American Idol bareng jeung Mariah Carey.

Diskografi

Mixtape
 Playtime Is Over (2007)
 Sucka Free (2008)
 Beam Me Up Scotty (2009)

Album
 Pink Friday (2010)
 Pink Friday: Roman Reloaded (2012)
 Pink Friday: Roman Reloaded, the Re-Up (2012)
 The Pinkprint (2014)

Tur
 Pink Friday Tour (2012)
 Pink Friday: Reloaded Tour (2012)
 The Pinkprint Tour (2015)

Rujukan

Panyanyi Amérika Sarikat
Paméla Denise Anderson (leuwih dipikawanohna Paméla Anderson; ) nyaéta saurang aktris Amérika-Kanada. Paméla dipikawanoh ogé minangka saurang modél, produser, panulis, aktivis sarta béntang séksi anu sakapeung sok midang buligir di sajumlahing tempat. Ogé dipikawanoh ku ngaran Paméla Anderson Lee ti saprak nikah jeung pamaén drum Mötley Crüe, Tommy Lee. Paméla dumuk jeung dua anak lalakina ti pakawinanna jeung Tommy Lee anu pipirakan dina taun 1998. Taun 2002, Paméla tuluy ngajalanan hubungan pegat-nyambung jeung panyanyi Kid Rock nepika antukna nikah dina tanggal 29 Juli 2006, tapi pakawinanna teu kungsi lila pepegaran dina tanggal 27 Nopémber 2006.

Karir
Mimiti karir Paméla nyaéta nalika dirina midang dina majalah Playboy dina bulan Oktober 1989. Ti dieu minatna di dunya modéling mimiti tumuwuh, antukna Paméla nangtukeun pikeun dumuk di Los Angeles dina raraga ngudag karirna. Pikeun nunjel profésina di dunya modéling, Paméla ngalkonan breast implant hsangkan katémpona pitajieun. Ti harita manéhna jadi salah sahiji covergirl majalah Playboy anu dilakonan ti taun 1989 nepi ka kiwari.

Rujukan

Aktris Amérika Sarikat
Jénnifer Lopéz () nyaéta saurang panyanyi asal Amérika Sarikat. Jénnifer kawilang multitalénta, ku sabab lian ti dunya musik ogé Jénnifer aktif dina dunya akting, panulis, dancer, desainer, sarta produser. Bapana saurang spésialis komputer sedengkeun indungna saurang guru TK. Jénnifer digedékeun di New York, Amérika Sarikat. Jénnifer leuwih resep disebut urang Puerto Rico. Jénnifer asup kana jajaran 50 awéwé panggeulisna di dunya dina taun 1997 pilihan majalah People alatan rupana anu geulis.

Karir
Jénnifer mimiti midang minangka panari latar dina vidio klip Janet Jackson, That's The Way Love Goes. Dina umur 25 taun, Jénnifer mimiti turun serius ka dunya akting. Manéhna maén dina sawatara pilem, di antarana: Money Train, Jack jeung Mi Familia. Tapina pilem-pilem éta teu pati susksés. Nasibna ngaronjat nalika merankeun Séléna dina pilem nu judulna berjudul sarua dina taun 1996. ti dinya ngaranna ngalanglang, tuluy meunang tawaran pikeun ngabéntangan runtuyan pilem, siga Anaconda anu suksés ngaraih box office, jeung U-Turn. Ti harita Jénnifer tuluy midang dina sawatara pilem siga Out of Sight jeung The Wedding Planner.

Rujukan

Aktris Amérika Sarikat
Panyanyi Amérika Sarikat
Jéssica Éllen Cornish (leuwih dipikawanohna mah Jéssie J; ) nyaéta saurang panyanyi sarta panulis lagu asal Inggris. Jéssie ngamimitian karirna minangka panulis lagu pikeun sawatara artis-artis kasohor kayaning Chris Brown jeung Miley Cyrus. Debut single-na sorangan, Do It Like a Dude, dirilis dina bulan Nopémber 2010 sarta langsung nempatan posisi kadua di UK Singles Charts. Dituturkeun ku single kaduana Price Tag, anu nempatan posisi kahiji di Inggris, Irlandia, jeung Selandia Anyar. Sedengkeun debut albumna, Who You Are, dirilis dina bulan Pébruari 2011 sarta nempatan posisi kadua di UK Album Chart. Dina bulan harita kénéh, Jessei meunangkeun BRIT Award, Critics' Choice. Masih di taun 2011, dina bulan Oktober Jessie jadi palatih dina ajang tipi, The Voice UK.

Rujukan

Panyanyi Inggris
Daérah Operasi VII Madiun atawa Daop VII MN atawa Daop 7 Madiun (Aksara Sunda : ᮓᮆᮛᮂ ᮇᮕᮨᮛᮞᮤ ᮷ ᮙᮓᮤᮅᮔ᮪ atawa Basa Jawa : , Dhaérah Operasi VII Madiun) nyaéta Daérah Operasi PT Kereta Api Indonesia anu ngacakup wilayah Jawa Wétan bagian kulon.

Di wilayah ieu ogé aya industri karéta api hiji-hiji na di Indonésia jeung di Asia Tenggara, nyaéta PT INKA Madiun.

Karéta api 
Karéta api anu dioperasikeun ku Daop 7 Madiun di antarana:
 Karéta api Brantas
 Karéta api Kahuripan
 Karéta api Arjuna Éksprés (teu beropérasi)
 Karéta api Madiun Jaya Éksprés (teu beropérasi)
 Karéta api Singasari

Lintas Operasi 
 Solo Balapan-Kertosono (jeung Daop VI Yogyakarta)
 Bangil-Kertosono (jeung Daop VIII Surabaya)
 Kertosono-Wonokromo (jeung Daop VIII Surabaya)

Lintas teu beroperasi 
 Madiun-Sleko
 Sleko-Slahung
 Slahung-Tegalombo 
 Madiun-Goranggareng
 Goranggareng-Barat
 Kediri-Pare-Jombang
 Jombang-Babat
 Tulungagung-Trenggalek

Daptar dipo 
 Dipo lokomotip jeung karéta Madiun
 Subdipo lokomotip jeung karéta Kertosono
 Subdipo lokomotip jeung karéta Kediri

Tingali ogé 
Kereta Api Indonesia

Rujukan 

Angkutan karéta di Indonésia
Bérilium nyaéta unsur kimia anu miboga simbul Be sarta nomor atom 4. Bérilium kapanggih sarta dingaranan dina taun 1798 ku saurang ahli kimia Vaquelin. Kiwari bérilium dimangpaatkeun pikeun réaktor nuklir, suku cadang mesin, jeung satelit. Bérilium murni mangrupa logam kulawu heuras siga waja sarta ngandung racun. Béda tina karakteristikna nyaéta kualitas non-magnétik. Logam non-magnetik guna pisan dina éléktronik. Para ilmuwan ngagunakeun hurup "Be" pikeun simbul bérilium dina persamaan kimia jeung déskripsi sanyawa.

Karakteristik
Bérilium nyaéta unsur bivalen racunan, warnana kulawu, kuat, hampang, jeung utamana dipaké minangka zat pangheuras dina campuran logam. Bérilium mangrupa salah sahiji logam hampang ku lééh pangluhurna. Ieu logam miboga konduktivitas térmal nu alus pisan, lain magnétik, tahan kana asam nitrat medok, sarta dina suhu jeung tekanan standar mah bisa ngalawan oksidasi nalika keuna ku hawa. Kerak marcapada miboga kandungan bérilium gedéna 2,6 ppm jeung 6 ppm dina taneuh. Bérilium dina taneuh bisa asup kana pepelakan anu tumuwuh di luhureunna. Kadar bérilium pepelakan mah variatif, antara 1 jeung 40 ppb, handap teuing pikeun mangaruhan sato anu ngahakan éta pepelakan. Bérilium kapanggih dina 30 mineral anu béda-béda, anu pangpentingna mah bertrandite, beryl, chrysoberyl, jeung phenacite. Wangun beryl anu hargaan mah nyaéta aquamarine jeung zamrud.

Rujukan

Unsur kimia
Kategori :logam
Arum (kulawarga Araceae) nyaéta salah sahiji kulawarga tutuwuhan nu aya dina kelompok utama Angiospermae (Tutuwuhan kembangan). Tutuwuhan Aracéae mangrupa Monokotil (Liliopsida), nu sabagian gedé anggotana mangrupa tutuwuhan tropis, sanajan aya pangecualian dina jack in the pulpit nu tumuwuh sacara lega di zona iklim sedeng.  </small>Tutuwuhan Aracéae mangrupa tutuwuhan rhizomatous atawa hérba tuberous nu diwangun ku antara 110 marga jeung 1.800 spésiés. Tutuwuhan ieu biasana miboga kalsium oksalat atawa raphides jeung umumna miboga susu geutah. Wangun batang biasana galaredé, jeung miboga akar udara nu dagingan. Daun sok dina wangun nu rupa-rupa jeung loba miboga lobus nu jalero.

Referensi

Liliopsida
Hemiptera nyaéta salah sahijo ordo sasatoan tina Kelas gegeremet (Insecta). Cicadas, simeut jeung kutu daun mangrupa anggota tina ordo ieu. Kelompok ieu mangrupa ordo gegeremet nu gedé pisan, diwangun ku antara 75.000 spésiés di sakabéh benua. kira-kira 1.700 di antarana bisa kapanggih di kapuloan Inggris. Loba di antara sato ieu pada béda nu hiji jeung séjéna, ngan sakabéh sato ieu miboga sungut panojos nu bisa nyedot cai tina tutuwuhan atawa sasatoan, biasana tutuwuhan. Sungut soto ieu nu miboga wangun pamatuk biasana aya dina handapeun awak nalika teu dipaké.  Gegeremet tina golongan ieu rupa-rupa pisan boh tina ukuran, wangun jeung warna. Aya kira-kira 6000 spésiés kaidentifikasi di Australia, ti mimiti ukuran 1-110 miliméter panjangna. Salaku parasit tutuwuhan, sababaraha bug - saperti kutu daun mangrupa hama pertanian nu serius, lain hungkul sabab ieu sato ngaruksak tutuwuhan ngan bisa nularkeun virus panyakit ogé. Ngan, sabagian tina ieu sato lain hama.

Hemiptera sok miboga antena panjang nu kabagi kana sajumlah sajumlah leutik ségmén, jeung jangjang hareupna rada teuas. Sababaraha Hemiptera nyarupaan Kumbang, ngan kumbang teu miboga sampul jangjang nu patumpuk.

Babagian
Hemiptera kabagi kana 3 Subordo, nyaéta bug sajati (Heroptera); Hopper (Auchenirrhyncha) jeung kutu daun, gegeremet skala; Lerps jeung bug nu miboga tipung (Sternorrhincha).

Heteroptera
Heteroptera miboga jangjang hereup nu teuas di dasarna jeung membran na tungtungna. Beuteungna darat jeung nyumputkeun membran jangjang tukangna. Hulu jeung antena bisa leuleus dipajukeun.

Auchenorrhyncha
Miboga jangjang hareup nu sarupa dina tekstur jeung aya nyarupaan tenda luhureun beuteung. Hulu jeung antena nunjuk ka handap jeung balik deui.

Sternorrhyncha
Biasana miboga awak nu lemes jeung sabagian gedé spésiesna boga jangjang. Ieu sato sok nutupan manéhna ku lilin atawa budah nu nyegah awak lemesna jadi garing.

Referensi

Insékta
Kuda nil (Hippopotamus amphibius) nyaéta sato mamalia semi-akuatik gedé nu kapanggih ngojay di situ di Afrika sub-sahara. Sanajan béda rupa, hippopotamus sabenerna dianggap patali pisan jeung paus salaku dua sato nu miboga nini moyang sarua nu aya antara 54 juta taun ka tukang. Kuda nil resep kana cai, sabab éta kunaon jalma Yunani méré ngaran "Kuda wahangan". Kuda nil méakeun nepi ka 16 jam sapoé ngeueum na di wahangan jeung situ pikeun ngajaga awak gedéna tiis tina cahya panon poé Afrika nu panas. Kuda nil miboga anatomi jeung rupa kawas gentong awak nu pohara gedéna jeung boga panjang nepi ka lima méter jeung beurat leuwih ti opat ton, dibarengan ku suku nu pendék jeung gempal. Sanajan boga awak pohara gedéna, mamalia cai ieu bisa gerak alus na cai, jeung lumpat di darat kalawan gancang.

Referensi

Hippopotamidae
Daérah Operasi VIII Surabaya atawa Daop 8 Surabaya atawa Daop VIII SB nyaéta Daérah Operasi PT Kereta Api Indonesia anu ngacakup wilayah Jawa Wétan bagian tengah.

Aya babaraha stasion gedé anu aya di Daop 8 Surabaya, di antarana Stasion Surabaya Gubeng, Surabaya Pasarturi, Surabaya Kota, Sidoarjo, Mojokerto, Blitar, Malang, Wonokromo, jeung Lamongan. Dipo lokomotip panggedéna nyaéta dipo lokomotip Sidotopo (SDT) aya di kompleks Stasion Sidotopo.

Karéta api 
Karéta api anu dioperasikeun ku Daop 8 Surabaya di antarana:
 Karéta api Argo Bromo Anggrék
 Karéta api Sembrani
 Karéta api Gumarang 
 Karéta api Bangunkarta
 Karéta api Turangga
 Karéta api Sancaka (rangkéan daop 8)
 Karéta api Sancaka Utara
 Karéta api Malabar
 Karéta api Kertajaya
 Karéta api Jayakarta
 Karéta api Maharani
 Karéta api Dhoho
 KRD Kertosono
 KRD Bojonegoro
 KRD SuLam
 KRD Surabaya-Sidoarjo/SuSi
 KRD Jenggala
 Karéta api Gajayana
 Karéta api Majapahit
 Karéta api Matarmaja
 Karéta api Penataran
 Karéta api Tumapel
 Karéta api Dharmawangsa
 Karéta api Songgoriti

Sedengkeun karéta api anu dioperasikeun ku daop séjén di antarana:
 Karéta api Argo Wilis (operator daop 1)
 Karéta api Bima (operator daop 1)
 Karéta api Harina (operator daop 2)
 Karéta api Sancaka (rangkéan daop 6)
 Karéta api Mutiara Timur (operator daop 9)
 Karéta api Malioboro Éksprés (operator daop 6)
 Karéta api Mutiara Selatan (operator daop 1)
 Karéta api Jayabaya (operator daop 1)
 Karéta api Gaya Baru Malam Selatan (operator daop 1)
 Karéta api Tawang Alun (operator daop 9)
 Karéta api Probowangi (operator daop 9)
 Karéta api Arjuna Éksprés (operator daop 7)
 Karéta api Pasundan (operator daop 2)

Daptar dipo jeung balai yasa 
 Balai Yasa Surabaya Gubeng
 Dipo lokomotip Sidotopo
 Subdipo lokomotip Surabaya Pasarturi
 Dipo karéta Malang
 Subdipo karéta Blitar

Daptar jalur karéta api 
 Jalur karéta api Gambringan-Kandangan (jeung Daérah Operasi IV Semarang)
 Jalur karéta api Kandangan-Surabaya Pasarturi
 Jalur karéta api Kandangan-Gresik (petak Indro-Gresik teu aktip)
 Jalur karéta api Surabaya Kota-Wonokromo
 Jalur karéta api Wonokromo-Sidoarjo
 Jalur karéta api Sidoarjo-Bangil
 Jalur karéta api Sidoarjo-Tarik
 Jalur karéta api Surabaya Kota-Sidotopo
 Jalur karéta api Surabaya Gubeng-Benteng
 Jalur karéta api Sidotopo-Kalimas
 Jalur karéta api Surabaya Pasarturi-Kalimas
 Jalur karéta api Surabaya Gubeng-Surabaya Pasarturi
 Kertosono-Bangil (jeung Daérah Operasi VII Madiun)
 Kertosono-Wonokromo (jeung Daérah Operasi VII Madiun)

Rujukan 

Angkutan karéta di Indonésia
Poales nyaéta salah sahiji ordo tutuwuhan tina kelompok tutuwuhan kembangan. Kulawarga jujukutan (Poaceae) mangrupa salah sahiji anggotana. Ordo poales diwangun ku 18 kulawarga jeung antara 18.000 spésiés tutuwuhan monokotil (jujukutan: 9700 spésiés). Kelompok poales mangrupa kelompok tutuwuhan kembangan kuna, sahenteuna geus aya 115 juta taun ka tukang. Kembangna biasana laleutik jeung sok diserbukan ku angin, sok dikelompokkeun dina jenis répréoduksi kembang spikate atawa kelompok nu tara katempo, sanajan aya sababaraha kelompok nu leuwih katémbong.

Babagian
Ordo ieu diwangun ku sababaraha garis katurunan nu sacara tradisional geus diaku salaku kelompok, anggota kelompok ieu sok pindah tina hiji kelompok ka kelompok séjén. Kelompok utama nu kaasup kana Poales nyaéta: 
kelompok jujukutan (kulawarga poaceae, restionaceae, asteraceae, centrolepidaceae, ecdeiocoleaceae, flagellariaceae, jeung joinvilleaceae). 
kelompok Cattail (keluarga typhacéae dan sparganiacéae), jeung
kelompok alang (juncacéae, cyperacéae, dan thurniacéae).
Salian ti éta, kaasup ogé kulawarga xyridacéae, eriocaulacéae, bromeliacéae, mayacacéae, jeung rapatéacéae.

Referensi

Magnoliophyta
Areuy (Mikania micrantha) nyaéta tutuwuhan hérba ngarambat tina kulawarga Asteraceae (Compositae). Areuy nyaéta tutuwuhan ngarambat nu dipikawanoh pikeun tumuwuhna nu kuat jeung pohara. Tutuwuhan ieu bakal tumuwuh nalika aya tempat nu miboga kasuburan alus, bahan organik, kalembapan taneuh jeung hawa nu gedé. Areuy sok tumuwuh gancang jeung aya dina daftar gulma kadua nu bahaya di Federasi jeung nagara bagian Florida. Areuy kakenal sok maéhan tutuwuhan séjén ku cara motong cahya jeung nyésékkeun tutuwuhan eta. Areuy mangrupa salah sahiji tina tilu gulma entéh pang goréngna di India jeung Indonésia jeung gulma Karet di Sri Langka jeung Malaysia. Tutuwuhan ieu asalna ti daérah kidul tropis jeung Amrerika tengah ngan ayeuna geus sumebar di India, Asia Tanggara, kapuloan Pasifik jeung Cina kidul kaasup Guangdong jeung Hongkong. Areuy mimiti datang ka India sanggeus Perang Dunia II salaku kamuflase lapang udara jeung ayeuna jadi gulma utama. Tutuwuhan ieu dikenal ogé salaku gulma nu pang lobana jeung ngadatangkeun masalah di Kawasan Pasifik. Sikina disebarkeun ku angin jeung sok kabawa ogé kana pakéeun atawa buuk.

Referensi

Gulma
Asteraceae
Keledé (Equus asianus) nyaéta sato nyarupaan kuda nu ditandaan ku hulu nu gedé, ceuli panjang jeung buntut nyarupaan sapi. Ieu sato aya dina rupa-rupa warna kawas hideung, bodas, cét jeung kabéh nuansa coklat jeung abu abu, ngan nu pangumumna nyaéta warna kulambu beurit nu sok disebut abu dun. Loba keledé katinggali aya totol-tolan, atawa miboga garis. Keledé sumebar sacara lega jeung bisa kapanggih hampir di mana-mana di dunya. Ngan, keledé liarnu bener asalna ti pasir, padang keusik ti Afrika Kalér jeung Semenanjung Arab jeung adaptasi alus pikeun hirup di padang keusik.

Referensi

Equidae
Mimosa nyaéta salah sahiji genus tutuwuhan nu aya dina kulawarga kacang (Fabacéae). Genus ieu diwangun ku leuwih ti 40 tutuwuhan jeung mangrupa tutuwuhan asli daérah tropis jeung subtropis di sakabéh benua. Ieu tutuwuhan miboga ngaran nu dicokot tina gerakan daunna jeung aya spésiés nu tangtu nu "nurutan" sensibilitas sato. Mimosa miboga hulu kembang wangun buleud nu nonjolkeun benang sari jeung daun biasana nyirip. Sanyawa daun sok sénsitif mun kacabak atawa kakeunaan cahya. Spésiés Mimosa nu panglobana biasana mangrupa hérba atawa semak pendék; sababaraha tutuwuhan ngarambat; jeung sababaraha deui wanguntangkal. Akar tina sababaraha spésiés miboga racun; nu séjéna ngandung zat pangiritasi kulit.

Referensi

Fabaceae
Hafnium nyaéta hiji unsur kimia dina tabél périodik anu miboga lambang Hf jeung nomor atom 72. Hafnium kapanggih ku Dirk Coster, saurang ahli kimia Dénmark, jeung Charles de Hevesy, saurang ahli kimia Hungaria, dina taun 1923. Maranéhanana ngagunakeun métode anu dipikawanoh minangka spéktroskopi sinar X pikeun nalungtik susunan éléktron pangluarna tina atom dina sampel bijih zirkonium. Struktur éléktron tina hafnium geus diprediksi ku Niels Bohr sarta Coster jeung Hevesy manggihan pola anu cocog. Hafnium banga pikeun dipisahkeun tina zirkonium sarta aya di sakabéh bijihna. Perkara ieu dibeunangkeun ku métode anu sarua jeung anu dipaké pikeun ngaékstrak zirkonium.

Kagunaan
Hafnium mangrupa panyerep anu alus neutron sarta dipaké dina batang kendali réaktor nuklir. Hafnium ogé dipaké dina tabung vakum minangka panyokot, bahan anu ngagabungkeun jeung ngahapus tapak gas tina tabung vakum. Hafnium geus dipaké minangka agén paduan zat beusi, titanium, niobium, jeung logam lianna. Lééh dina suhu 3890° C, hafnium karbida (HfC) miboga titik lééh pangluhurna tina unggal sanyawa dua unsur anu dipiwanoh. Hafnium nitrida (HfN) ogé miboga titik lebur pangluhurna, kurang leuwih 3305° C. Sanyawa hafnium lianna kaasup: klorida hafnium (HfCl4), hafnium fluorida (HfF4) jeung hafnium oksida (HfO2).

Rujukan

Unsur kimia
Troyal Garth Brooks (leuwih dipikawanoh: Garth Brooks; ) nyaéta saurang  panulis lagu sarta panyanyi country asal Amérika Sarikat. Brooks kasohor liwat album munggaranna, Garth Brooks (1989). Album Brooks saterusna nyaéta No Fences (1990), Ropin' The Wind (1991), The Chase (1992), In Pieces (1993), Fresh Horses (1995), Sevens (1997), Garth Brooks In ... The Life of Chris Gaines (1999), Scarecrow (2001) jeung The Lost Sessions (2005). Brooks pernah kawin jeung Sandy Mah dina taun 1986. Tina pakawinanna éta dipaparin tilu urang anak lalaki, sanajan pakawinanna tuluy pepegatan dina tanggal 17 Désémber 2001. Jeung satuluyna Brook kawin jeung sasama panyanyi country, Trisha Yearwood.

Diskografi

Album
1989 Garth Brooks
1990 No Fences
1991 Ropin' The Wind
1992 Beyond The Season
1992 The Chase
1993 In Pieces
1995 Fresh Horses
1997 Sevens
1999 Garth Brooks...In The Life Of Chris Gaines
1999 Garth Brooks And The Magic Of Christmas
2001 Songs From Call Me Claus
2001 Scarecrow

Kompilasi
1994 The Garth Brooks Collection
1994 The Hits
1998 The Limited Series
1998 Double Live
2005 The Lost Sessions
2007 The Ultimate Hits

Rujukan

Panyanyi Amérika Sarikat
Maher Zain (; ) nyaéta saurang Muslim Swédia panyanyi R&B, panulis lagu sarta produser musik asli Lebanon. Ku lobana fans Facebook dibandinkeun jeung artis Muslim lianna, Maher Zain meunangkeun pangajén minangka panyanyi sarta panulis lagu anu jadi béntang pangbadagna dina musik modérn Islami. Debut albumna nyaéta Thank You Allah anu dirilis taun 2009 liwat labél Awakening Records. Eusina 13 lagu jeung dua bonus track, ieu album dipromosikeun liwat akun jajaring sosial. Ieu album suksés ngaraih 8 Platinum Awards ti Warner Music Malaysia ku pajualan pangluhurna salila taun 2010. Jeung dina taun 2011, ieu album meunang Double Platinum Award ti Sony Music Indonésia. Maher Zain nyanyi dina basa Inggris, tapi manéhna ogé ngarilis sawatara laguna anu kasohor kana sawatara basa. Lagu Insha Allah nyaéta salah sahijina anu geus aya dina vérsi basa Perancis, Arab, Turki, Malayu jeung Indonésia. Fadly, vokalis band Padi ogé ngontribusi kana lagu Maher Zain anu judulna Rest Of My Life dina Basa Indonésia. Maher Zain ogé miboga fans anu kawilang loba di Indonésia. Dina bulan Januari 2010, Maher Zain meunangkeun pangajén Best Religious Song pikeun laguna, Ya Nabi Salam Alayka. Bulan Maret 2011, Maher Zain ngarilis hiji lagu, Freedom. Jeung dina bulan Julina, Maher jadi cover majalah lifestyle UK Muslim.

Rujukan

Panyanyi Islami
Panyanyi Lebanon
Adam Richard Sandler (leuwih dipikawanoh: Adam Sandler; ) nyaéta saurang aktor, komédian, panulis naskah, produser pilem, sarta musisi asal Amérika Sarikat. Adam ngamimitian karirna dina taun 1989. Sanggeus midang dina pilem Saturday Night Live minangka peran pangrojong, Sandler tuluy ngabéntangan sawatara pilem favorit Hollywood sangkan total panghasilanna nepi kana 2 miliar USD di box office. Peranna dina pilem komédi Going Overboard (1989) ogé dianggap minangka jalan kasuksésanna, tuluy nyusul tawara sajumlahing pilem anu kudu dibéntanganna. Adam suksés deui dina ngabéntangan Billy Madison (1995), tuluy pilem-pilem suksés lianna kayaning, Happy Gilmore (1996), The Wedding Singer (1998), The Waterboy (1998), Anger Management (2003), 50 First Dates (2004), Spanglish (2004) jeung Click (2006). Liwat peranna minangka Michael Newman dina pilem Click (2006), Adam asup nominasi pikeun pameran komédi panghadéna Oscar. Sedengkeun liwat Punch-Drunk Love (2003), Adam suksés ngaraih Golden Globe Awards pikeun kategori Best Aktor Comedy.

Filmografi

1989 Going Overboard
1992 Shakes The Clown
1993 Coneheads
1994 Airheads
1994 Mixed Nuts 
1995 Billy Madison
1996 Happy Gilmore
1996 Bulletproof
1998 The Wedding Singer
1998 Dirty Work
1999 Big Daddy
1999 Deuce Bigalow: Male Gigolo
2000 Little Nicky
2001 The Animal
2002 Mr. Deeds
2002 Punch-Drunk Love
2002 Eight Crazy Nights
2002 A Day With The Meatball
2002 The Hot Chick
2003 Anger Management
2003 Pauly Shore Is Dead
2003 Stupidity
2003 The Couch
2004 50 First Dates
2004 Spanglish 
2005 The Longest Yard
2006 Click
2007 Reign Over Me 
2007 I Now Pronounce You Chuck And Larry
2008 You Don'T Mess With The Zohan
2008 Bedtime Stories
2009 Funny People
2010 Grown Ups
2011 Just Go With It
2011 Zookeeper
2011 Jack & Jill
2012 I Hate You, Dad

Rujukan

Aktor Amérika Sarikat